พอดีมีอาการคอแห้งหิวน้ำตลอดเวลา หายใจไม่ค่อยอิ่มแถมยังเหนื่อยด้วยค่ะ อยากทราบว่ามันเกิดจากอะไรค่ะ
สวัสดีค่ะ อาการคอแห้ง หิวน้ำตลอด อาจเกิดจากเกลือแร่ในร่างกายที่ผิดปกติ เช่นโรคเบาจืด ทำให้ร่างกายขับน้ำและเกลือแร่ออกไปมาก จนต้องกินทดแทนเข้าไปอยู่ตลอด หรือเกิดจากโรคเบาหวานที่น้ำตาลที่มากเกินไปจะทำหน้าที่เหมือนตัวดูดปัสสาวะออกนอกร่างกายได้มากกว่าปกติ หรือเกิดจากโรคทางจิต นั่นคือเป็นคนที่กินน้ำมากผิดปกติโดยไม่มีสาเหตุชัดเจน หรือเกิดหลังการเสียเหงื่อ หลังการออกกำลังกายหนักโดยหากยังมีอาการดังกล่าวต่อเนื่อง ร่วมกับปัสสาววะบ่อย อ่อนเพลีย น้ำหนักลด ควรรีบไปพบแพทย์เพื่อตรวจเพิ่มเติม ในระหว่างนี้พยายามดื่มน้ำให้เพียงพอ ไม่ให้เกิดการขาดน้ำ